ההינדים אומרים, "נאדה ברהמה",
תרגום אפשרי אחד הוא: "העולם הוא צליל".
ובמובן מסוים, זה נכון, מכיוון שהכל רוטט.
למעשה, כולכם בעודכם ישובים כאן רוטטים.
כל חלק בגוף שלכם רוטט בתדירות שונה.
אז אתם, למעשה, מיתרים,
כל אחד מכם מיתר נפרד.
הגדרה אחת של בריאות יכולה להיות
שהמיתר הזה נמצא בהרמוניה מוחלטת.
האוזניים שלכם לא יכולות לשמוע את המיתר הזה.
הן למעשה יכולות לשמוע דברים מדהימים. האוזניים שלכם יכולות לשמוע 10 אוקטבות.
דרך אגב, אנחנו רואים רק אוקטבה אחת.
האוזניים שלכם תמיד פועלות. אין לכם כיסוי אוזניים.
הן עובדות גם כאשר אתם ישנים.
הצליל החלש ביותר אותו אתם יכולים לקלוט
מזיז את עור התוף שלכם ב-4 קטרים אטומיים בלבד.
הצליל הרועש ביותר שאתם יכולים לשמוע
הוא פי טריליון יותר חזק מזה.
אוזניים נועדו לא לשמיעה,
כי אם להקשבה.
הקשבה זו יכולת פעילה/אקטיבית.
לעומתה שמיעה היא סבילה/פסיבית, הקשבה דורשת מאיתנו לעבוד.
זו מערכת יחסים עם צלילים.
ועם זאת זוהי יכולת שאף אחד מאיתנו לא לומד.
לדוגמא, האם חשבתם פעם שישנן תנוחות להקשבה,
מקומות מהם אתם יכולים להקשיב?
הנה שניים מהם.
הקשבה מצומצמת היא הקשבה "למען".
היא מצמצמת את הכל לרלוונטי באמת,
ומבטלת את כל מה שלא רלוונטי.
גברים לרוב מקשיבים באופן מצומצם.
אז הוא אומר, "יש לי את הבעיה הזו".
הוא אומר, "הנה הפתרון שלך. תודה רבה. הלאה".
זו הדרך בה אנחנו מדברים, נכון בחורים?
הקשבה פזרנית, מצד שני,
היא הקשבה "עם", ולא הקשבה "למען".
אין לה יעד כלשהו.
מטרתה היא רק ליהנות מהמסע.
נשים לרוב מקשיבות באופן פזרני.
אם תסתכלו על שתי אלו, קשר עין, פונות אחת כלפי השנייה,
קרוב להניח שהן מדברות באותו הזמן.
(צחוק)
גברים, אם לא ייצא לכם שום דבר מהשיחה הזו,
תרגלו הקשבה פזרנית,
ואתם תוכלו לשנות את מערכות היחסים שלכם.
הבעיה עם הקשבה היא שהרבה ממה שאנו שומעים
הוא רעש, העוטף אותנו כל הזמן.
רעש כמו זה, על פי האיחוד האירופי,
מוריד את רמת הבריאות והחיים
של 25 אחוז
מהאוכלוסיה באירופה.
2 אחוזים מהאוכלוסיה באירופה --
שזה 16 מיליון אנשים --
סובלים מהפרעות שינה
בשל רעש כמו זה.
רעש הורג
200,000 איש בשנה באירופה.
זו באמת בעיה גדולה.
כעת, כשהייתם קטנים, אם היה לכם רועש, ולא רציתם לשמוע את זה,
הייתם דוחפים את האצבעות לאוזניים ומזמזמים.
כיום, אתם יכולים לעשות דבר דומה, זה רק נראה מגניב יותר.
זה נראה בערך ככה.
הבעיה עם שימוש נרחב באוזניות
היא שזה גורם ל-3 בעיות בריאותיות גדולות.
הבעיה הגדולה הראשונה היא מונח שמוריי שפר אמר:
"סכיזופוניה".
היא חוסר התאמה
בין מה שאתם רואים לבין מה שאתם שומעים.
אז, אנו מזמינים לחיים שלנו
את הקולות של אנשים שאינם נוכחים איתנו.
אני חושב שיש משהו ממש לא בריא
בחיים במצב של סכיזופוניה.
הבעיה השנייה שנוצרת משימוש לא נכון באוזניות
היא דחיסה.
אנו מכווצים מוזיקה להתאימה לכיס שלנו.
ויש לזה מחיר.
הקשיבו לזה. זהו קטע מוזיקה לא מכווצת.
(מוזיקה)
ועכשיו אותו קטע מוזיקה כאשר 98 אחוז מהמידע שבו הוסר.
(מוזיקה)
אני מקווה שלפחות חלק מכם
יכולים לשמוע את ההבדל שבין שני הקטעים.
יש מחיר לכיווץ.
זה הופך אתכם לעייפים ועצבניים כאשר אתם צריכים להשלים את כל המידע הזה.
אתם צריכים לדמיין את זה.
זה לא טוב עבורכם בטווח הארוך.
הבעיה השלישית עם אוזניות היא זו: חירשות --
הפרעת שמיעה כתוצאה מרעש.
10 מיליון אמריקאיים כבר סובלים מזה בשל סיבה זו או אחרת,
אך מדאיג עוד יותר הוא,
ש-16 אחוז,
בערך 1 מתוך 6, בני נוער אמריקאיים
סובלים מהפרעת שמיעה כתוצאה מרעש
הנגרם משימוש לא נכון באוזניות.
מחקר אחד באוניברסיטה אמריקאית
מצא כי 61 אחוז מהסטודנטים
סבלו משמיעה פגומה
כתוצאה משימוש לא נכון באוזניות.
אנו אולי מגדלים דור שלם של אנשים חירשים.
עכשיו זוהי בעיה חמורה ביותר.
אני אתן לכם שלושה טיפים מהירים להגן על האוזניים שלכם,
ותעבירו אותם לילדים שלכם, בבקשה.
מגני אוזניים מקצועיים הם מעולים;
אני משתמש בהם כל הזמן.
אם אתם עומדים להשתמש באוזניות, קנו את הטובות ביותר שאתם יכולים להרשות,
כיוון שאיכות משמעותה שאין צורך להקשיב בעוצמה גבוהה.
אם אתם לא יכולים לשמוע מישהו מדבר אליכם בקול רם,
זה רועש מידי.
ודבר שלישי, אם אתם בסביבה רועשת,
זה בסדר לשים את האצבעות שלכם באוזניים או פשוט להתרחק משם.
הגנו על האוזניים שלכם ככה.
בואו נתרחק מצלילים רעים ונסתכל על מספר חברים אותם אני ממליץ לכם לחפש.
רמ"צ:
רוח, מים, ציפורים --
קולות אקראיים מהטבע
מורכבים מהרבה אירועים אקראיים בודדים,
כולם מאוד בריאים,
כולם קולות שהתרגלנו לשמוע במשך האבולוציה.
חפשו את הקולות האלו; הם טובים עבורכם, כמו גם זה.
דממה היא יפה.
האליזבטנים תארו שפה
כדממה מקושטת.
אני ממליץ לכם להתרחק מדממה עם כוונה
ולעצב נופים של צלילים ממש כמו יצירות אומנות.
צרו חלק קידמי, רקע, הכול בפרופורציה יפה.
זה כיף להיכנס לעיצוב עם צלילים.
אם אתם לא יכולים לעשות זאת בעצמכם, קחו מקצוען שיעשה זאת עבורכם.
עיצוב קול זה העתיד,
ואני חושב שזוהי הדרך בה אנו הולכים לשנות את הדרך שבה העולם נשמע.
אני אציג בפניכם במהרה 8 אופנים,
8 דרכים בהן צליל יכול לשפר את הבריאות.
ראשית, אולטראסאונד: אנו מכירים זאת היטב מפיזיוטרפיה.
עושים בזה עכשיו שימוש גם בטיפול בסרטן.
ליטוטריפסי -- מצילים אלפי אנשים בשנה מהאיזמל
ע"י ריסוק אבנים (המרה או בכליות) בעזרת צלילים עזים.
ריפוי באמצעות צלילים הוא שיטה מצוינת.
הוא נמצא בשימוש מזה אלפי שנים.
אני ממליץ לכם לבחון את זה.
דברים נפלאים נעשים עם זה, טיפול באוטיזם,
דמנציה ומחלות אחרות.
ומוזיקה, בוודאי. האזנה למוזיקה לבדה כבר טובה בשבילכם.
אם זו מוזיקה שנוצרה עם כוונה טובה,
נוצרה עם אהבה, באופן כללי.
מוזיקה דתית, טוב. מוצרט, טוב.
יש סוגים רבים של מוזיקה
שמאוד בריאים.
וארבע אופנים בהם אתם צריכים לפעול
להיות מעורבים.
הראשון שבהם, הקשיבו באופן מודע.
אני מקווה שאחרי השיחה הזו אתם תעשו את זה.
זהו מימד חדש לגמרי בחיים שלכם, וזה נפלא לראות מימד זה.
שנית, תתחיל ליצור צלילים.
צרו צלילים.
הקול הוא הכלי עליו כולנו מנגנים,
ועם זאת כמה מאיתנו מאומנים בשימוש בו? תתאמנו על זה.
לימדו לשיר. לימדו לנגן על כלי נגינה.
למוזיקאים יש מוח גדול יותר -- זה נכון.
אתם יכולים לעשות זאת בקבוצות גם.
זה נוגדן מעולה לסכיזופוניה,
ליצור מוזיקה וצלילים עם קבוצת אנשים,
באיזה סגנון שאתם אוהבים במיוחד.
ובואו ננהל את הצלילים הסובבים אותנו.
להגן על האוזניים? כן, בהחלט.
עצבו נופי קול שיהיו יפים סביבכם
בבית ובעבודה.
ובואו נתחיל להרים את קולנו
כאשר אנשים תוקפים אותנו
עם הרעש אותו השמעתי לכם קודם לכן.
אז אני אפרד מכם עם שבעה דברים אותם אתם יכולים לבצע ממש עכשיו
לשיפור הבריאות שלכם עם צלילים.
החזון שלי הוא עולם שנשמע יפה,
ואם כולנו נתחיל לבצע את הדברים האלו,
נעשה צעד גדול מאוד בכיוון הזה.
אז אני ממליץ לכם ללכת בדרך הזו.
אני משאיר אתכם עם עוד קצת שירת ציפורים, הטובה מאוד עבורכם.
אני מאחל לכם בריאות קולית.
(מחיאות כפיים)